T-34 (film)
T-34 (ruscha: Т-34) – 2019-yilda Aleksey Sidorov rejissyorligida suratga olingan rus filmi. Sarlavha ikkinchi jahon urushi davrida sharqiy frontda foydalanilgan sovet oʻrta tanki T-34ga ishora qiladi. Film nemislar tomonidan asirga olingan tank qoʻmondoni Nikolay Ivushkinning hayoti haqida hikoya qiladi. Uch yil oʻtgach, u yangi ishga olingan tank ekipaji bilan birga oʻzining yakuniy qochish rejasini tuzishni boshlaydi. Ushbu filmda Aleksandr Petrov kichik leytenant Ivushkin rolini ijro etadi. Shuningdek, Viktor Dobronravov, Irina Starshenbaum, Anton Bogdanov, Yuriy Borisov, Semyon Treskunov va Artyom Bystrov kabilar ham asosiy rollarni ijro etishadi. T-34 2019-yil 1-yanvarda Rossiya markaziy hamkorligi tomonidan IMAX formati uchun ishlab chiqarilgan. Film dastlab ijobiy qabul qilindi, tanqidchilar kinoning sifati va vizual effektlarni matashdi. Film kinoteatrlarda qoʻyilganidan soʻng, 600 million rubl sarflanishiga qaramasdan 2,2 milliard rubl (tahminan 32 million dollar) daromad keltirdi. Film 8,5 milliondan ortiq tomoshabin va 2 milliard rubl bilan Rossiyaning eng katta blokbasterlari roʻyxatida ikkinchi oʻrinni egalladi. Hozirda barcha davrlarning eng koʻp daromad keltirgan rus filmlari roʻyxatida toʻrtinchi oʻrinda turadi.